# Kappa del Serpentari

Kappa del Serpentari (κ Ophiuchi) és un estel a la constel·lació del Serpentari, el portador de la serp (Ophiuchus), de magnitud aparent +3,20. Ocasionalment és coneguda com a Helkath, nom hebreu-àrab que significa «camp de batalla».
Situat a 86 anys llum del sistema solar, Kappa del Serpentari és una gegant taronja de tipus espectral K2III amb una temperatura de 4655 K. Llueix amb una lluminositat bolomètrica 53 vegades major que la del Sol. La mesura directa del seu diàmetre angular, una vegada corregit per l'efecte a causa de l'enfosquiment de limbe, és de 3,85 mil·lisegons d'arc. El seu diàmetre, calculat a partir d'aquest valor, és 14 vegades més gran que el del Sol, i és un estel semblant a Cebalrai (β Ophiuchi), en aquesta mateixa constel·lació. Gira sobre si mateix amb una velocitat de rotació projectada de 2,16 km/s. Amb una metal·licitat semblant a la solar, pot tenir una edat compresa entre 5000 i 7200 milions d'anys. Com en altres gegants similars, en el seu nucli té lloc la fusió nuclear d'heli en carboni i oxigen. La seva alta velocitat relativa respecte al Sol —68 km/s, valor quatre vegades superior a la mitjana— suggereix que procedeix d'una regió diferent de la galàxia.
Encara que Kappa del Serpentari apareix catalogat com a estel variable, observacions fetes pel satèl·lit Hipparcos semblen refutar aquesta variabilitat.

## Referències

* ↑ «The Perkins catalog of revised MK types for the cooler stars» (en anglès). The Astrophysical Journal Supplement Series, 10-1989, pàg. 245–266. DOI: 10.1086/191373.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 3 David W. Latham «Rotational and radial velocities for a sample of 761 Hipparcos giants and the role of binarity» (en anglès). Astronomical Journal, 1, 07-12-2007, pàg. 209–231. DOI: 10.1088/0004-6256/135/1/209.
* ↑ Caroline Soubiran «Gaia Data Release 2. The catalogue of radial velocity standard stars» (en anglès). Astronomy and Astrophysics, 8-2018. DOI: 10.1051/0004-6361/201832795.
* ↑ «High-resolution spectroscopic survey of 671 GK giants. I - Stellar atmosphere parameters and abundances» (en anglès). The Astrophysical Journal Supplement Series, 12-1990, pàg. 1075–1128. DOI: 10.1086/191527.
* ↑ «Kappa Ophiuchi - Variable Star» (en anglès). SIMBAD (Centre de Dades astronòmiques d'Estrasburg). [Consulta: 2 gener 2021].
* 1 2 Hekker, S.; Meléndez, J. «Precise radial velocities of giant stars. III. Spectroscopic stellar parameters». SAO/NASA ADS Astronomy Abstract Service. pp. 1003-1009.
* 1 2 3 Kappa Ophiuchi (Stars, Jim Kaler)
* ↑ Richichi, A.; Percheron, I.; Khristoforova, M. «CHARM2: An updated Catalog of High Angular Resolution Measurements». SAO/NASA ADS Astronomy Abstract Service. pp. 773-777 (Taula consultada en CDS).
* ↑ Soubiran, C.; Bienaymé, O.; Mishenina, T. V.; Kovtyukh, V. V. «Vertical distribution of Galactic disk stars. IV. AMR and AVR from clump giants». SAO/NASA ADS Astronomy Abstract Service. pp. 91-101 (Taula consultada en CDS).
* ↑ «Kappa Ophiuchi» (en anglès). VizieR - Catàleg General d'Estrelles Variables. [Consulta: 2 gener 2021].
* ↑ «Kappa Ophiuchi» (en anglès). Stars. Jim Kaler. [Consulta: 2 gener 2021].